1967. aasta augustitorm

1967. aasta augustitorm oli orkaani mõõtu torm Eestis, mis tekitas 6.–7. augustil 1967 olulisi kahjustusi Haapsalu rajoonis (praegune Lääne maakond), Harju rajoonis (Harju maakond) ja Rapla rajoonis (Rapla maakond). Osaliselt sai kannatada Pärnu rajooni (Pärnu maakond) põhjaosa ning Paide rajooni (Järva maakond) lääneosa1967. aasta torm tõi Moskvast raha. Maaleht, 30. august 2001Allar Viivik. Nädalavahetuse torm oli orkaan. Õhtuleht, 11. jaanuar 2005.

Sajandi tormiks nimetatud orkaani tuulekiirus oli püsivalt kahe päeva jooksul 30–35 m/sAllar Viivik. 1967 tabas Eestit sajandi torm. Õhtuleht, 8. august 2007. 

Maru murdis Harjumaal ja Läänemaal leht- ja okasmetsa tervete lankidena. Augustitormi tagajärgede likvideerimisel ei suutnud siinsed inimesed metsa maha langenud puudest puhastada ning appi tulid ka Ukraina ja Valgevene metsamehed. Ainuüksi Haapsalu rajooni metsadest viidi välja miljon tihumeetrit tormimurdu ja saeveskitel jagus tööd kuni 1970. aastani.

Kesk-Eestis läks läbi metsa tromb, mis langetas omakorda metsa. Tormiga kaasnesid ka tugevad vihmasajud ja äike, välk lõi mitmel pool majadesse.

Aegnal murdis tuul 5% puistutest (1500 tihumeetrit), tuulemurru likvideerimiseks kulus ligi viis aastatAegna mets. www.aegna.ee.

Mitmed linna- ja mõisapargid, näiteks Haapsalu Lossipark ja Padise mõisa park, laastati täielikult orkaani pooltTormituuled nüüd ja enne. Virumaa Nädalaleht, 14 august 2001. Põlli mõisa peahoone hävis tormi ajal niivõrd, et see otsustati hiljem lammutada.Põlli mõis. Eesti mõisaportaal

Suurele marule ei pidanud vastu Türi suusahüppetorni konstruktsioonid, mida hiljem enam ei taastatudKuidas Türi suusahüppekeskuseks kujunes. Järva Teataja, 1. aprill 2006.

1967. aasta augustitormist ilmus ajakirja Eesti Loodus erinumber.

Viited

 Artiklid 
 Sein, R. 1967. Tormikahjustused Eesti metsades. Eesti Loodus 18 (12): 743–746
 Andres Pulver. 6. august a. D. 1967, mil kanad enam õhust maa peale ei saanud tulla. Virumaa Teataja, 7. august 2007

Kategooria:Tormid
Kategooria:1967. aasta Eestis
Kategooria:Läänemere ajalugu
Kategooria:Harju maakond
Kategooria:Lääne maakond
Kategooria:Rapla maakond